ইভন কে ফুলব্ৰাইট

ড° ইভন কে ফুলব্ৰাইট এগৰাকী আইচলেণ্ডীয়-আমেৰিকান যৌনবিজ্ঞানী, লেখিকা আৰু টেলিভিছন ব্যক্তিত্ব।

শিক্ষা

মূলত আইচলেণ্ডৰপৰা অহা ফুলব্ৰাইটে নিউয়ৰ্ক ইউনিভাৰ্ছিটিৰপৰা পিএইচডি ডিগ্ৰী লাভ কৰে। তেওঁ পেনচিলভেনিয়া ইউনিভাৰ্ছিটিৰপৰা মানৱ যৌনতা শিক্ষা বিষয়ত মাষ্টাৰ্ছ ডিগ্ৰী আৰু পেন ষ্টেট ইউনিভাৰ্ছিটিৰপৰা মনোবিজ্ঞান আৰু সমাজবিজ্ঞান বিষয়ত স্নাতক ডিগ্ৰী লাভ কৰে। পিছত তেওঁ আইচলেণ্ড ইউনিভাৰ্ছিটিত পোষ্ট-ডক্টৰেল ফেল’শ্বিপ সম্পন্ন কৰে, য’ত তেওঁ যুৱসকলৰ বাবে যৌন স্বাস্থ্য সেৱাৰ ওপৰত গৱেষণা কৰে। তেওঁ আমেৰিকান এছ’চিয়েচন অৱ ছেক্স এডুকেটৰ্ছ, কাউন্সেলৰ্ছ এণ্ড থেৰাপিষ্টছ (AASECT)-ৰ জৰিয়তে প্ৰমাণিত যৌনতা শিক্ষিকা।

পেচা

লিখনি

ফুলব্ৰাইটে তেওঁৰ লিখনি জীৱন আৰম্ভ কৰে নিউ ইয়ৰ্ক ইউনিভাৰ্ছিটিৰ ৱাশ্বিংটন স্কুৱেৰ নিউজ পত্ৰিকাত “ছেক্সপাৰ্ট টেল্ছ অল” শীৰ্ষক কলাম লিখি। কেইবছৰ ধৰি তেওঁ AASECT-ৰ কণ্টেম্পৰাৰী ছেক্সুৱেলিটি নামৰ প্ৰকাশনীৰ সম্পাদক আছিল। তেওঁ loveandhealth.ifriends.net-ত লেখিকা হিচাপে আৰু sexualhealth.com-ত স্বেচ্ছাসেৱী হিচাপে কাম কৰিছিল।

তেওঁ আগতে Foxnews.com-ৰ “ছেক্সপাৰ্ট” কলামনিষ্ট আছিল আৰু উইমেনছ হেল্থ আলোচনীতো লিখিছিল। বৰ্তমান তেওঁ কছম’পলিটান আৰু disaboom.com-ত যৌনতা বিষয়ক কলাম লিখে। তেওঁ ছিনক্লেয়াৰ ইনষ্টিটিউট এডভাইজৰি কাউন্সিলৰ সদস্য, যাৰ বাবে তেওঁ দ্য বেটাৰ ছেক্স গাইড টু এক্সট্ৰঅৰ্ডিনাৰী লাভমেকিং গ্ৰন্থখন লিখিছিল।

মিডিয়া উপস্থিতি

ফুলব্ৰাইট কমকাষ্ট-ৰ ডেটিং অন ডিমাণ্ড অনুষ্ঠানৰ যৌনতা বিশেষজ্ঞ আৰু সঞ্চালিকা আছিল। কিছুসময়ৰ বাবে তেওঁ ছিৰিয়াছ মেক্সিম চেনেল ১০৮-ৰ ছেক্স ফাইলছ অনুষ্ঠানৰ সহ-সঞ্চালিকা আছিল। যৌনতা শিক্ষাৰ সমৰ্থক হিচাপে তেওঁ দ্য হাফিংটন প’ষ্ট-ত ব্লগ লিখে। তেওঁ এগৰাকী মুক্ত লেখিকা আৰু আৰ্গোচি বিশ্ববিদ্যালয়ত অধ্যাপিকা হিচাপে কাম কৰিছিল। তেওঁ নিয়মীয়াকৈ ৰাষ্ট্ৰীয় আৰু আন্তঃৰাষ্ট্ৰীয় প্ৰকাশনসমূহত সাক্ষাৎকাৰ আৰু আলোচনাত অংশগ্ৰহণ কৰে।

যৌনতা শিক্ষিকা

২০০৪ চনত ফুলব্ৰাইটে Sexuality Source, Inc. প্ৰতিষ্ঠা কৰে, য’ত পৰামৰ্শ, লিখনি আৰু শিক্ষামূলক সেৱা আগবঢ়োৱা হয়। পিছত তেওঁ sensualfusion.com নামৰ এক বিশ্বব্যাপী যৌনতা বিষয়ক ৱেবছাইট আৰম্ভ কৰে।

ফুলব্ৰাইটে দশকজুৰি যৌনতা শিক্ষিকা হিচাপে কাম কৰিছে। তেওঁ পেনচিলভেনিয়া ইউনিভাৰ্ছিটি, নিউ ইয়ৰ্ক ইউনিভাৰ্ছিটি আৰু বৰ্তমান আমেৰিকান ইউনিভাৰ্ছিটিত স্নাতক আৰু স্নাতকোত্তৰ শিক্ষাৰ্থীসকলক পাঠদান কৰিছে। বৈচিত্ৰ্যৰ প্ৰতি সংবেদনশীলতাৰ বাবে তেওঁ পৰিচিত। তেওঁ আমেৰিকান মেডিকেল ষ্টুডেণ্ট এছ’চিয়েচনৰ দৰে সংগঠনসমূহত বক্তা হিচাপে বিভিন্ন যৌনতা আৰু সম্পৰ্ক বিষয়ক আলোচনাত অংশগ্ৰহণ কৰিছে।

গ্ৰন্থ

ফুলব্ৰাইটে নখন গ্ৰন্থ ৰচনা কৰিছে—

দ্য বেষ্ট এভাৰ অৰাল ছেক্স ফৰ হাৰ (এডামছ মিডিয়া, ২০১১)
দ্য বেষ্ট এভাৰ অৰাল ছেক্স ফৰ হিম (এডামছ মিডিয়া, ২০১১)
ছল্ট্ৰি ছেক্স টক টু ছেডিউচ এনি লাভাৰ (কুইভাৰ, ২০১০)
দ্য বেটাৰ ছেক্স গাইড টু এক্সট্ৰঅৰ্ডিনাৰী লাভমেকিং (কুইভাৰ, ২০১০)
প্লেজাৰিং: দ্য ছিক্ৰেটছ টু ছেক্সুৱেল ছেটিছফেকশ্যন (হলান, ২০০৮)
টাচ মি দেয়াৰ! এ হেণ্ডছ-অন গাইড টু ইউৰ অৰ্গাজমিক হট স্পটছ (হাণ্টাৰ হাউছ, ২০০৭)
ছেক্স উইথ ইউৰ এক্স এণ্ড ৬৯ আদাৰ থিংছ ইউ শুড নেভাৰ ডু এগেইন... প্লাছ এ ফিউ দ্যাট ইউ শুড (এডামছ মিডিয়া, ২০০৭)
দ্য হট গাইড টু ছেইফাৰ ছেক্স (হাণ্টাৰ হাউছ, ২০০৩)

তেওঁ ইউৰ অৰ্গাজমিক প্ৰেগনেন্সি: লিটল ছেক্স ছিক্ৰেটছ এভৰি হট মামা শুড নো (হাণ্টাৰ হাউছ, ২০০৮) গ্ৰন্থখনৰ সহ-লেখিকাও। ইয়াৰ উপৰি তেওঁ ফেং শুই, ৰেইকি আৰু এনাৰ্জি এণ্ড ব্ৰেথ বিষয়ক তিনিটা “চেন্সুৱেল ফিউজন এছেনশ্যিয়েলছ” ই-গাইড লিখিছে। ফুলব্ৰাইটে তেওঁৰ আত্মীয় হাৰ্মিগাৰভিল-ৰ সৈতে মিলি হু বেটাৰ দ্যান ইউ? এডুকেটিং ইউৰ চাই’ল্ড এবাউট ছেক্স, লাভ এণ্ড ৰিলেচনশিপছ শীৰ্ষক অডিঅ’ গাইডো প্ৰস্তুত কৰিছে।

তথ্যসূত্ৰ

বাহ্যিক সংযোগ

শ্ৰেণী:আইচলেণ্ড
শ্ৰেণী:মানৱ যৌনতা
শ্ৰেণী:লেখিকা